তথ্যবিবরণী নম্বর : ৪৩৭৪

**সংসদ সদস্য** **শেখ হেলাল উদ্দিনের মায়ের ইন্তেকালে মুক্তিযুদ্ধ বিষয়ক মন্ত্রীর শোক**

ঢাকা, ২ অগ্রহায়ণ (১৭ নভেম্বর) :

 প্রধানমন্ত্রী শেখ হাসিনার চাচী এবং সংসদ সদস্যদ্বয় শেখ হেলাল উদ্দিন ও শেখ সালাউদ্দিন আহমেদ জুয়েলের মাতা শেখ রাজিয়া নাসেরের ইন্তেকালে গভীর শোক ও দুঃখপ্রকাশ করেছেন মুক্তিযুদ্ধ বিষয়ক মন্ত্রী আ ক ম মোজাম্মেল হক।

 মুক্তিযুদ্ধ বিষয়ক মন্ত্রী শোকবার্তায় বলেন, শেখ রাজিয়া নাসের ছিলেন বাংলাদেশের ইতিহাসের সাক্ষী এবং রত্নগর্ভা মাতা।

 মুক্তিযুদ্ধমন্ত্রী প্রয়াতের বিদেহীআত্মার মাগফিরাত কামনা করেন এবং শোকাহত পরিবারের সদস্যদের প্রতি গভীর সমবেদনা জানান।

#

মারুফ/শাহ আলম/রেজ্জাকুল/আসমা/২০২০/১০৩০ ঘণ্টা

তথ্যবিবরণী নম্বর : ৪৩৭৩

**শেখ হেলাল উদ্দিন এমপি’র মায়ের ইন্তেকালে তথ্যমন্ত্রীর শোক**

ঢাকা, ২ অগ্রহায়ণ (১৭ নভেম্বর):

 প্রধানমন্ত্রী শেখ হাসিনার চাচী এবং সংসদ সদস্যদ্বয় শেখ হেলাল উদ্দিন এবং শেখ সালাউদ্দিন আহমেদ জুয়েলের মাতা শেখ রাজিয়া নাসেরের ইন্তেকালে গভীর শোক ও দুঃখপ্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ।

 সোমবার রাতে রাজধানীর একটি হাসপাতালে চিকিৎসাধীন অবস্থায় ৮৩ বছর বয়সে রাজিয়া নাসেরের ইন্তেকালে (ইন্নালিল্লাহি...................রাজিউন) তথ্যমন্ত্রী তাঁর বিদেহীআত্মার শান্তি কামনা করেন এবং শোকাহত পরিবারের সদস্যদের প্রতি গভীর সমবেদনা জানান। উল্লেখ্য, শেখ রাজিয়া নাসের সংসদ সদস্য শেখ সারহান নাসের তন্ময় এর দাদী।

 শোকবার্তায় ড. হাছান মাহমুদ প্রয়াত শেখ রাজিয়া নাসেরকে একজন মমতাময়ী রত্নগর্ভা মাতা হিসেবে উল্লেখ করে বলেন, তিনি সন্তানদের জাতির একনিষ্ঠ সেবক হিসেবে গড়ে তুলেছেন।

#

আকরাম/শাহ আলম/রেজ্জাকুল/আসমা/২০২০/১০৩০ ঘণ্টা